Lav et referat af nedenstående tekst:

Tekst:
En eller flere gerningsmænd har haft travlt med en kniv på vej igennem et område i Nykøbing Mors i nat. Her har en række biler fået skåret dækkene op. - Vi er nu oppe på 25 anmeldelser fra bilejere. Nogle af bilerne har fået alle fire dæk skåret op, imens andre kun har fået skåret et, fortæller Anders Olesen, der er vagtchef hos Midt- og Vestjyllands Politi. Der er indtil videre ingen mistænkte i sagerne. Ifølge politiet gik hærværket også ud over en tankstation. - På OK-tanken i Nykøbing er en slange til benzintanken blevet skåret op, og 70 liter brændstof er løbet ud. Det kunne have fået fatale følger, hvis der var gået ild i det, siger vagtchefen. Bilerne, der har fået skåret dækkene op, holdt parkeret på gader i området ved Algade og Østergade i Nykøbing Mors. - Lige nu har vi optaget anmeldelserne, og så må vi se om der er nogle spor. Det er sket inden for det samme geografiske område, så måske er der nogen, der har set noget, eller måske kan vi finde noget videoovervågning, lyder det fra vagtchefen. Hærværket er sket natten til fredag, og den første anmeldelse indløb til politiet klokken 04.30 tidligt fredag morgen. Hvis man har oplysninger om sagen kan politiet kontaktes på telefonnummer 1-1-4.

Referat:
Det omfattende hærværk fandt sted natten til fredag. Det gik ud over cirka 25 biler og en tankstation.